Merili Retter – klaver
Merili armastus muusika vastu on alguse saanud muusikalembesest perekonnast, kus nii ema kui ka vanaisa on tegelenud aktiivselt muusikaga. Muusikaõpinguid alustas Merili Elva Muusikakoolis klaveri erialal. Pärast gümnaasiumit suundus ta Viljandi kultuuriakadeemiasse, kus lõpetas koolimuusika eriala. Ülikooliõpingute ajal asus ta lauluõpetajana tööle sünnilinnas Elvas, pärast õpinguid ka klaveriõpetajana Tartus Arsise kellade koolis. Lisaks on Merili end laulutehnika alal täiendanud CVI (Complete Vocal Institute) kursustel Kopenhaagenis.
Merilile meeldivad mitmed erinevad muusikastiilid, kuid eriliselt paelub teda nõukogudeaegse Eesti funk/soul muusika ja progressiivne rock.